《监州新定却寄并旧僚》
宋代·张伯玉

久从光禄长城戍，却到严陵旧钓滩。
休问簿书边报急，且听宅舍水声寒。
舟浮南渡云千里，睡起东窗日数竿。
寄语晋溪溪上月，楚天虽远一般看。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。